JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis toimusid taas valimised
ÜRO nõuab Iisraelilt tuumarelvadest loobumist
Messiaanlikkus valimisrelvaks
Iisraelis toimusid taas parlamendivalimised,
mis olid juba viiendad viimase nelja aasta sees.
Paljudes arvamusküsitlustes loodetaksegi,
et see valimistsirkus nüüd lõpeb
ja riigis jõutakse lõpuks püsivama sisepoliitilise elu juurde.
Heal juhul täitus see soov teisipäeval peetud valimistel,
halvemal juhul jätkub sama poliitiline vägikaikavedu
ilma teovõimelise valitsuseta ja maikuus tuleksid taas valimised,
mis oleksid kuuendad.
Teisipäeval oli ligi 7 miljonil hääleõiguslikul Iisraeli kodanikul
võimalus hääletada riigi 25. parlamendi
ehk Knesseti liikmete poolt.
Valimistele oli registreerunud kokku 39 parteid,
nii et rahval oli, kust valida.
Enamik valimisjaoskondi Iisraeli eri paigus
avati hommikul kell 7 ja suleti kell 22,
kuigi vahetult enne sulgemist saabunud valijail lubati hääletada.
Pärast jaoskondade sulgumist ja umbes poolte häälte lugemist
näis läveküsitlustest selgelt,
et Netanyahu juhitud paremblokk saab parlamendis selge enamuse
ja Netanyahu naaseb riigitüüri äärde.
Lõpptulemus selgub aga alles siis, kui loetud on kõik hääled.
Valimispäeva eelsetel päevadel
saatsid Iisraeli armee ja politseijõud pidevalt lisajõude Läänekaldale,
Juuda ja Samaaria aladele,
ning käskisid sulgeda piiripunktid 1. novembril ehk valimispäeval.
Sellised sulgemised on tavapraktika festivalide ja pühade ajal
ning armee sõnul on see ennetav meede rünnakute vastu aegadel,
mida peetakse süvenenud pingete perioodideks.
Viimaste nädalate rünnakuis ja vahistamisoperatsioonides
hukkus Juuda ja Samaaria aladel neli Iisraeli armee sõdurit.
Palestiinlaste rünnakute tulemusel on seni hukkunud 25 iisraellast.
Tänavune aasta paistabki kujunevat surmavaimaks aastaks
pärast 2015. aastat,
kui palestiinlaste terrorirünnakuis hukkus ligi 30 inimest.
Tänavu varem käivitatud terrorismivastased operatsioonid
Läänekalda põhjaosas on viinud rohkem kui 2000 vahistamiseni
neis peamiselt öösel tehtud reidides.
Neis on hukkunud juba paarsada palestiinlast,
kellest paljud, kui mitte kõik,
on hukkunud terrorirünnakuis või kokkupõrgetes julgeolekujõududega.
Iisrael peab vabanema oma tuumarelvadest,
otsustas ÜRO Peaassamblee enamus oktoobrikuu viimasel päeval.
Eriliseks muudab otsuse see,
et Iisrael pole kunagi teatanud, et on ametlikult tuumarelvariik.
Iisraeli tuumarelvi puudutav ametlik avaldus mainib üksnes,
et Iisrael on pühendunud mitte tooma tuumarelvi Lähis-Itta esimese riigina,
ja ta pole ratifitseerinud ühtki tuumarelvi keelustavat lepingut.
Sõnastus on koostatud nii lõdvalt,
et see pole takistanud Iisraelil ise tuumarelvi toota,
mille kohta siiski puuduvad ametlikud avaldused.
ÜRO Peaassamblee tegi siiski oma suures tarkuses otsuse,
mille järgi Iisrael peab hävitama kõik oma tuumarelvad
ja seadma kõik oma tuumarajatised
Rahvusvahelise Aatomienergia Agentuuri alluvusse.
Otsus võeti vastu häältega 152-5.
Viis riiki, kes olid vastu antud resolutsioonile
tuumarelvade leviku riski teemal Lähis-Idas,
olid Kanada, Iisrael, Mikroneesia, Palau ja USA.
24 riiki, sh peaaegu kõik EL riigid,
jätsid hääletamata.
Soome hääletas küll taas kord Iisraeli vastu.
Seda Egiptuse poolt ÜRO Peaassambleesse toodud
igaaastast resolutsiooni toetasid muuhulgas Bahrein,
Jordaania, Maroko ja AÜE ning Palestiina omavalitsus,
kes pole küll ÜRO poolt ametlikult tunnustatud riik.
Lisaks õhutas resolutsioon Iisraeli ühinema koheselt lepinguga,
mitte arendama, valmistama, testima või muidu hankima tuumarelvi,
loobuma tuumarelvade omamisest
ning seadma kõik ohtlikud ja valvatud tuumarajatised
agentuuri täielike kaitsemeetmete alluvusse
tähtsa usaldust kasvatava meetmena regiooni kõikide riikide vahel
ning sammuna rahu ja julgeoleku suunas.
Varem oktoobris toimunud vastaval arutelul
ütles Iisraeli suursaadiku kt ÜROs Michal Maayan,
et tuumarelvade leviku tõkestamise leping on tähtis vaid niivõrd,
kuivõrd seda järgitakse,
ja see pole ravim Lähis-Ida unikaalsetele julgeolekuväljakutsetele.
Neli viiest tuumarelvade leviku tõkestamise lepingu rikkumisest
toimus Lähis-Idas pärast selle jõustumist, selgitas ta.
Iraan on aastakümneid edendanud kiiresti illegaalseid tuumaprogramme
ja neil on hetkel suur kogus kõrgel tasemel rikastatud tuumaainet,
tõdes Maayan.
On ka võimatu rääkida regionaalsest julgeolekuarhitektuurist
tuumaküsimuste kontekstis olukorras,
kus Lähis-Ida riigid ei tunnista isegi Iisraeli õigust olemas olla.
USA suursaadik ÜROs Linda Thomas-Greenfield
asus Iisraeli toetama juba enne,
kui ÜRO Peaassamblee valmistus hääletama
oma 20. Iisraeli-vastase resolutsiooni üle.
ÜRO peaks lõpetama Iisraeli-vastaste resolutsioonide vorpimise
ja tegema selle asemel tööd rahu edendamiseks
iisraellaste ja palestiinlaste vahel, tõdes USA suursaadik.
Ta rääkis ÜRO Peaassamblee etteaimatavast kombest
kiita iga aasta heaks Iisraeli puudutavaid resolutsioone,
paljudel juhtudel seoses palestiinlaste ja Iisraeli vahelise konfliktiga.
Iisrael ongi ainus riik, kelle vastu ÜRO Peaassamblee
avaldab igal aastal suure hulga sellevastaseid tekste.
Kui läheneme komiteehooaja haripunktile,
kohtame taas ebaproportsionaalset hulka resolutsioone,
kus keskendutakse ebaõiglaselt Iisraelile,
ütles suursaadik Thomas-Greenfield ÜRO Julgeolekunõukogus nädala eest
selle igakuisel Iisraeli-Palestiina konflikti puudutaval istungil.
Tema sõnul on need ühepoolsed otsused ja meetmed häirivad
ega paranda kuidagi olukorda kohapeal.
Rahuprotsess on olnud soikus rohkem kui kaheksa aastat.
USA president Joe Biden pole esitanud uusi rahualgatusi
ja pole isegi rääkinud sellesuunaliste algatuste tegemisest.
Valimisvõitlus omandas mõni päev enne valimisi uue joone,
millega kahtlemata püüti kuidagi mõjutada
vähemalt ultrareligioossete juutide valimiskäitumist.
Pealkirjadesse tõusis
praeguse vahevalitsuse peaministri Yair Lapidi abikaasa Lihi Lapid,
kes olevat kohalike messiaanlike juutide juhi sõnul
hakanud Jeesust uskuma, raporteeris Israel Today.
Lühikeses videolõigus, mis levis heebreakeelses sotsiaalmeedias,
rääkis messiaanlikust juudist juht konverentsil inglise keeles,
et Jeesust on hakanud uskuma rekordarv iisraellasi, sh Lihi Lapid.
Kas see vastab tõele või mitte,
on Lihi Lapid teinud positiivseid märkusi Jeesuse kohta juba varem,
samamoodi nagu tema mees, peaminister Yair Lapid,
kes kuulutas mullu uhkelt, et Iisraeli juudina kuuluvad tema pärandisse
sellised olulised isikud nagu Mooses ja Jeesus.
Lapidi naine ja vennanaine
pole ainsad kõrge profiiliga, valitsuse tasemel iisraellased,
kes on viimastel aastatel positiivselt Jeesusest rääkinud.
2019. a kirjutas Yair Netanyahu, Benjamin Netanyahu poeg, Twitteris
ja kaitses Jeesuse Naatsaretlase juudi päritolu,
kui palestiinlased püüdsid juba kes teab mitmendat korda
Jeesusest palestiinlaste vabadusvõitlejat teha.
Äärmiselt märkimisväärne on Yair Netanyahu kirjutises,
et Piibli järgi sündis ja kasvas Jeesus Juudeas!
See, mida mittemessiaanlikud juudid nimetavad Piibliks
ehk Vana Lepingu raamatuks, ei sisalda muidugi Uut Testamenti,
nii et see ei maini ka Jeesust nimepidi ega räägi Tema kasvatusest.
Kui Yair Netanyahu antud kontekstis Piiblist kirjutas,
viitas ta just Uuele Testamendile.
Uudisteteoimetajana ei mäleta ma, et kunagi varem
oleks meie Päästja Jeesus Kristus esile tõusnud Iisraeli valimisvõitluses.
Lääne ja nn kristlikes maades poleks see nii suurt tähelepanu äratanud
kui ultraortodokside seas Pühal Maal.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee